রবিবার, ১৯ নভেম্বর, ২০১৭, 11:29
বিশেষ প্রতিনিধি । পদক্ষেপনিউজ
Published : Wednesday, 11 January, 2017 at 5:43 PM, Count : 32
নির্বাচন কমিশন(ইসি) গঠনের ব্যাপারে রাষ্ট্রপতি মো. আবদুল হামিদ-এর সঙ্গে বঙ্গভবনে সংলাপে বসেছেন আওয়ামী লীগ সভাপতি ও প্রধানমন্ত্রী শেখ হাসিনার নেতৃত্বে একটি প্রতিনিধি দল। আজ বুধবার বিকেল ৪টায় এ সংলাপ শুরু হয়।
আওয়ামী লীগ সভাপতির নেতৃত্বে ১৯ সদস্যের প্রতিনিধি দলে রয়েছেন- আওয়ামী লীগের উপদেষ্টা পরিষদের সদস্য আমির হোসেন আমু, তোফায়েল আহমেদ, সুরঞ্জিত সেনগুপ্ত, আবুল মাল আবদুল মুহিত, এইচ টি ইমাম, ইউসুফ হোসেন হুমায়ুন, মোহাম্মদ জমির।
বিএনপির সঙ্গে আলোচনার মধ্য দিয়ে গত ১৮ ডিসেম্বর রাজনৈতিক দলগুলোর সঙ্গে সংলাপ শুরু করেন রাষ্ট্রপতি মো. আবদুল হামিদ। ২০১২ সালে রাজনৈতিক দলগুলোর সঙ্গে আলোচনা করেই সার্চ কমিটির মাধ্যমে কাজী রকিবউদ্দীন আহমদ নেতৃত্বাধীন বর্তমান নির্বাচন কমিশন গঠন করে দিয়েছিলেন তৎকালীন রাষ্ট্রপতি জিল্লুর রহমান। আগামী ফেব্রুয়ারিতে এ কমিশনের মেয়াদ শেষে নতুন ইসি দায়িত্ব নেবে। নতুন ইসির অধীনে একাদশ জাতীয় সংসদ নির্বাচন অনুষ্ঠিত হবে।
আগামী জাতীয় নির্বাচনেও বিএনপি ব্যর্থ হবে : রেলমন্ত্রী